“Ek het ná 11 maande van ernstige simptome tot die besef gekom dat ek hierdie besering die respek en tyd moet gun wat dit verdien. Ek kan nie my brein en gesondheid verder in gevaar stel nie,” sê Ward.
Verlede maand het ’n groepie voormalige rugbyspelers, insluitende die Engelse Wêreldbekerwenner Steve Thompson (42), bekendgemaak hulle gaan ’n gesamentlike skadevergoedingseis teen die Engelse en Walliese Rugbyunies, asook Wêreldrugby indien, omdat hulle weens al die stampe wat hulle in hul speeldae gekry het, tekens van demensie begin toon.